ธนชาตจับมือไดวากรุ๊ปแพร่บทวิเคราะห์
บล.ธนชาตลงนามกับบล.ไดวากรุ๊ป ของญี่ปุ่น เผยแพร่บทวิเคราะห์และด้านตลาดแก่นักลงทุน
12 ก.พ. 2556

บล.ธนชาตลงนามกับบล.ไดวากรุ๊ป ของญี่ปุ่น เผยแพร่บทวิเคราะห์และด้านตลาดแก่นักลงทุน
นายสมเจตน์ หมู่ศิริเลิศ ประธานกรรมการบริษัทหลักทรัพย์ธนชาต พร้อมด้วย นางอัศวินี ไตลังคะ ประธานกรรมการบริหารและกรรมการผู้จัดการ บริษัทหลักทรัพย์ธนชาต ลงนามร่วมกับ นายโนบุยูกิ อิวาโมโต รองประธานและประธานเจ้าหน้าที่ปฏิบัติการ บริษัทหลักทรัพย์ไดวา กรุ๊ป ในสัญญาการเป็นพันธมิตรทางธุรกิจ เพื่อร่วมมือกันด้านการเผยแพร่บทวิเคราะห์ (Co – Branded Research) และทางด้านการตลาด ณ กรุงโตเกียว ประเทศญี่ปุ่น โดยบริษัทหลักทรัพย์ไดวา กรุ๊ป จำกัด  จะเป็นผู้เผยแพร่บทวิเคราะห์ให้แก่กลุ่มลูกค้าสถาบันในต่างประเทศ เพื่อขยายฐานนักลงทุนต่างชาติในการลงทุนในประเทศไทย ที่เป็นหนึ่งในประเทศที่มีการเติบโตอย่างรวดเร็วในอาเซียน
ทั้งนี้ จะใช้ความรู้ความชำนาญด้านการวิจัยที่มีคุณภาพและครอบคลุม 80% ของมูลค่าตลาดของตลาดหลักทรัพย์ไทย และความสัมพันธ์อันดีของบริษัทหลักทรัพย์ธนชาต จำกัด (มหาชน) ที่มีต่อบริษัทจดทะเบียนในตลาดหลักทรัพย์แห่งประเทศไทย เพื่อร่วมสร้างความสัมพันธ์อันดีทางธุรกิจในการต่อยอดเครือข่ายการให้บริการให้ดียิ่งขึ้นรองรับความต้องการของลูกค้า ซึ่งการร่วมมือกันดังกล่าวจะเป็นการผนึกกำลังและร่วมมือกันของสองบริษัทหลักทรัพย์ใหญ่ ในประเทศไทยและประเทศญี่ปุ่น  รองรับการเพิ่มฐานลูกค้า และเพิ่มส่วนแบ่งทางการตลาด ที่จะสร้างความแข็งแกร่งให้ทั้งสองบริษัท รวมถึงความแข็งแกร่งในตลาดทุนไทยมากยิ่งขึ้น